Trišakis nervas

Trišakis nervas () – galvinių nervų V poros mišrus nervas. Jis yra sudarytas iš juntamųjų ir judinamųjų skaidulų.

 Juntamosios skaidulos 

Juntamosios skaidulos prasideda iš trišakio mazgo (), kuris yra ant smilkinkaulio uolos priekinio krašto, kietojo dangalo maiše. Šis mazgas sudarytas iš pseudounipolinių neuronų, kurių centrinės atšakos, išėjusios iš mazgo, sudaro juntamųjų skaidulų pluoštelį, kuris vadinamas juntamąją šaknele (). Ji ties tilto ir vidurinių smegenėlių kojyčių riba įeina į smegenis. Rombinės duobės dugne yra trišakio nervo juntamieji branduoliai, kur pasibaigia juntamosios skaidulos. Mazgo periferinės atšakos išėjusios iš mazgo sudaro akinį, viršutinio ir apatinio žandikaulinius nervus.

 Judinamosios skaidulos 

Judinamosios skaidulos prasideda motoriniame branduolyje, kuris yra tilte, rombinės duobės dugne. Skaidulos, išėjusios į smegenų paviršių greta juntamosios šaknelės įėjimo į jas vietos, sudaro judinamąją šaknelę (). Ji eina po trišakio nervo mazgu ir prisijungia prie apatinio žando nervo. Dėl šios priežasties jis yra mišrus.

 Akinis nervas 

Akinis nervas () - juntamoji, ploniausia trišakio nervo šaka. Dar kaukolėje atskilusi padangtinė šaka inervuoja kietąjį dangalą. Į akiduobę akinis nervas patenka pro viršutinį akiduobės plyšį. Čia suskyla į tris nevienodo dydžio nervus:
 kaktinis nervas () - storiausia šaka. Inervuoja kaktos, viršutinio voko, nosies šaknies odą.
 nosinis krumplyno nervas () akiduobėje skyla į daugybę smulkių šakų, kurios inervuoja akies obuolio dangalus, nosies ertmės priekinės dalies gleivinę.
 ašarinis nervas () inervuoja ašarų liauką, akies šoninio kampo odą.

 Viršutinio žandikaulio nervas 

Viršutinio žandikaulio nervas () - juntamasis nervas. Iš kaukolės išeina pro apvaliąją angą ()'' ir patenka į sparninę gomurio duobę (). Čia skyla į galines šakas:
 Paakiduobinis nervas () yra viršutinio žandikaulinio nervo tąsa. Nuo jo atskyla daug viršutinių alveolinių nervų šakelių. Jos skirstomos į priekines, vidurines ir užpakalines šakelės susipina į dantinius rezginius. Šie inervuoja viršutinius dantis, dantenas. Paakiduobinio nervo galinės šakos inervuoja apatinį voką, nosies sparnelių ir nugarėlės odą, viršutinių lūpų gleivinę.
 Skruostakaulinis nervas () inervuoja skruostakaulio veidinį paviršių dengiančią odą, odą virš skuorstakaulinio lanko.
 Mazginės šakos nueina į parasimpatinį gomurio mazgą. Iš jo prasidėjusios mišrios (parasimpatinės ir simpatinės skaidulos) šakos inervuoja nosies ertmės sienų užpakalinę dalį, minkštojo gomurio gleivinę.

 Apatinio žandikaulio nervas 
Apatinio žandikaulio nervas () - mišrus nervas. Iš kaukolės per ovaliąją angą patenka į pasmilkininę duobę, kur suskyla į juntamąsias ir motorines šakas. Judinamosios šakos inervuoja kramtomuosius raumenis. Juntamosios šakos:
 Liežuvinis nervas () inervuoja priekinius du trečdalius liežuvio gleivinės be skonio receptorių.
 Apatinis alveolinis nervas () įėjęs į apatinį žandikaulį pro apatinio žandikaulio angą () skyla į šakeles, kurios sudaro dantinį rezginį (), inervuojantį apatinius dantis ir dantenas. Išėjęs pro smakrinę angą () apatinis alveolinis nervas vadinamas smakriniu nervu (). Jis inervuoja smakro odą, apatinės lūpos gleivinę.
 Skruostinis nervas () inervuoja skruosto gleivinę, žando odą.
 Ausinis smilkinio nervas () inervuoja smilkinio apatinio žandikaulio sąnario kapsulę, išorinę klausomąją landą, būgnelį, paausinę liauka, smilkinkaulio odą.


Kategorija:Nervai